 Pb 624 Sentrum, 0106 Oslo – Tlf 22405050 – Faks 22405055 - E-post: post@nored.no – www.nored.no

Stipendtilbud 2013 – frister 1.12.2012 og 1. juni 2013 (KK-stipender høsthalvåret)

**Studiestipend for bruk i 2013**

Norsk Redaktørforenings Vederlagsfond kan dele ut studiestipender til selvvalgte emner, av varierende størrelse, og opp til maksimum 30.000 kroner i 2013.  Fyll ut skjemaet i vedlegget, og send per epost til NR-sekretariatet. Se punkt A2 i de vedlagte retningslinjene.

**Småstipend (inntil 10.000 kr) til internasjonale kongresser eller konferanser i 2013**

Som tidligere år har Vederlagsfondet som intensjon å dele ut et begrenset antall KK-stipend a maksimum 10.000 kroner som støtte til redaktører som vil delta i internasjonale mediekonferanser og/eller kongresser. Nedenfor nevner vi noen slike som arrangeres i 2012, men du kan også søke andre lignende arrangement. Fyll ut skjemaet i vedlegget og send til NR-sekretariatet. For kongresser og konferanser i høsthalvåret 2013, er søknadsfristen 1. juni.  Se punkt A3 i veiledningen.

**Regionale prosjekter og studieturer**

NRs regionforeninger kan søke om støtte til ulike prosjekter og studieturer. Dette vil i første rekke gjelde tiltak som omtalt i punkt B1 og B2 i veiledningen.

Noen aktuelle konferanser for søknader om såkalt KK-stipend:

**IPI World Congress, Jordan, 19. – 21. mai 2013**

International Press Institute (IPI), som har drøyt 50 medlemmer fra Norge, arrangerer neste års verdenskonferanse i Jordan. Sjefredaktør Tom Hetland, som er leder av den norske avdeling av IPI, er også medlem av det internasjonale styret. Program og påmelding for konferansen er ikke klart, men du kan [lese mer om IPI her](http://www.freemedia.at/home.html?no_cache=1), og også søke om støtte.

**Global Editors Networks årskonferanse, Paris, 19. – 21. juni 2013**

Global Editors Network arrangerer sin årskonferanse i Paris i dagene 19. – 21. juni. NRs leder Harald Stanghelle er visepresident i GEN, og mange norske redaktører besøkte fjorårets konferanse.

[Les mer om GEN og neste års konferanse her.](http://www.globaleditorsnetwork.org/about-gen/)

**World Editors Forum/World Association of Newspapers, Bangkok, 2.-5. juni**

WAN-IFRA (og World Editors Forum) arrangerer sin årlige konferanse i dagene 2.–5. juni. Disse konferansene har lange tradisjoner og normalt god norsk deltakelse. Geir Arne Bore sitter i WEFs stryre.

[Les mer om konferansen her.](http://www.wan-ifra.org/events/65th-world-newspaper-congress)

**CAR Conference 2013, Louisville, 28. februar – 3. mars 2013**

CAR-konferansen (Computer Assisted Reporting) arrangeres av IRE (Investigative Reporters and Editors) og Incar i USA og gir både innføring i og demonstrasjoner på avansert bruk av data og dataprogrammer til bruk i undersøkende journalistikk. Her kan du lese [mer om konferansen](http://www.ire.org/conferences/nicar-2013/).

**NAB konferanse og messe for kringkasting/nye medier i Las Vegas 6. - 11. april 2013.**

NAB Show i Las Vegas har vært arrangert i en årrekke, og er antakelig verdens største konferanse og utstilling om digitale medier. Du får vite [mer om evenementet her](http://www.nabshow.com/2013/).

**IRE-konferansen for undersøkende journalistikk, San Antonio, USA 20. - 23. juni 2013.**

Den helt store konferansen for undersøkende journalistikk er den årlige IRE-konferansen i USA, der hele bevegelsen med ”hjelp til selvhjelp” blant journalister og redaktører startet. Både SKUP i Norge og andre lignende faglige konferanser er grunnlagt på inspirasjoner og erfaringer fra IRE. [Les mer her](http://ire.org/events-and-training/event/21/).

Vedlegg

Skjema for søknad om studiestipend:

Navn:

Redaksjon:

Epost:

Studium/tema:

Arbeidsplan:

Tidsbruk:

Utgifter:

Finansiering:

Skjema for søknad om kongress- og konferansestipend:

Navn:

Redaksjon:

Epost:

Konferanse:

Begrunnelse/nytte:

Utgifter:

Finansiering: